ডোপিং কাণ্ডে সাসপেন্ড হলেন একাধিক খেলোয়াড়!

ওয়েব ডেস্ক : ডোপিং (Doping) নিয়ে কড়া সিদ্ধান্ত নিল ন্যাশনাল অ্যান্টি ডোপিং এজেন্সির (National Anti Doping Agency) অধীনে থাকা অ্যান্টি ডোপিং ডিসিপ্লিনারি প্যানেল। পাঁচ বছরের জন্য নিষিদ্ধ করা হল ইনচিয়ন এশিয়ান গেমসের পদকজয়ী হ্যামার থ্রোয়ার মঞ্জু বালা-কে (Manju Bala)। তাঁর বিরুদ্ধে নিষিদ্ধ ওষুধ সেবনের অভিযোগ উঠেছে।

২০২৪ সালে এশিয়ান গেমসে ব্রোঞ্জ পদক জিতেছিলেন মঞ্জু (Manju Bala)। সে বছরেই নিষিদ্ধ ওই ওষুধ মঞ্জু খেয়েছিলেন বলে অভিযোগ। অভিযোগ ওঠার পরেই পরীক্ষা করা হয়। এর পরেই তাঁর শরীর থেকে ইহাইড্রোক্লোরোমিথাইল টেস্টোস্টেরন ও এসএআরএমএস এলজিডি-৪০৩৩-এর উপস্থিতি পাওয়া যায়। এই তথ্য সামনে আসার পর গত জুলাই মাসে তাঁকে সাসপেন্ড করা হয়েছিল। তবে অবশেষে শাস্তি ঘোষণা হল। মঞ্জুর বিরুদ্ধে তাঁর শাস্তির মেয়াদ লাগু হবে ২০২৪ সালের ১০ জুলাই থেকে।

আরও খবর : ভারত-দক্ষিণ আফ্রিকা টেস্টের আগে ইডেনে বাড়ল কড়া নিরাপত্তা!

তবে শুধু একা মঞ্জু বালা (Manju Bala) নন। আরও বেশ কয়েকজন অ্যাথলিটকে নিষিদ্ধ ওষুধ সেবনের অভিযোগে ব্যান করা হয়েছে। তার মধ্যে রয়েছেন মোহন সাইনিও। তাঁকে ১৪ অক্টোবর ২০২৫ সাল থেকে চার বছরের জন্য নিষিদ্ধ করা হয়েছে। এর পাশপাশি তিন বডি বিল্ডারকেও ছয় বছরের জন্য নিষিদ্ধ করা হয়েছে। তারা হলেন গোপাল কৃষ্ণণ, অমিত কুমার এবং রাজবর্ধন সঞ্জয় ভাস্কর। শুভম মহারা নামে অন্য এক বডি বিল্ডারকেও চার বছরের জন্য নিষিদ্ধ করা হয়েছে।

এর পাশপাশি বক্সার সুমিতকে দু’বছরের জন্য, বাস্কেটবল খেলোয়াড় শিবেন্দ্র পাণ্ডে ও ক্যানোয়িস্ট নীতিন বর্মাকে ছয় ও চার বছরের জন্য নিষিদ্ধ করা হয়েছে। ফলে ডোপিংয়ের কারণে একাধিক খেলোয়াড়ের বিরুদ্ধে পদক্ষেপ করল অ্যান্টি ডোপিং এজেন্সি।